**Vedlikehold.**

Inngangspartiene/trappehus til 1. og 2. etg langs Edelgranveien er ferdig vedlikeholdt. Disse har blitt vasket og råtten/skadet bordkledning er skiftet, deretter er det malt.

For den øvrige fasade-rehabilitering er vi i prosess med forberedelser. Det skal gjennomføres en tilbudsbefaring med aktuelle tilbydere medio august. Vi har god hjelp av ABBL i denne planleggings og oppstartsfasen.

Det er ikke bestemt hvordan dette vedlikeholdet skal finansieres. Det er imidlertid helt sikkert at dette vil koste betydelig for sameiet – dvs oss eiere. Styret vil utarbeide forslag til alternative finansieringsmåter. Derfor må det påregnes et ekstraordinært årsmøte i siste kvartal 2024.

Inngangspartiene skal skures og behandles. Se oppslag i garasjen. Påse at dere følger anvisningene fra Magda i A&B Vaktmesterkompani. Fjern alt som står/ligger i gangen torsdag 8. august.

**Postkasser**.

Nye postkasser er montert ved inngangene mot Edelgranveien. (Ref pkt Vedlikehold) Disse har blitt merket på lik måte alle sammen.

Styret ber samtlige beboere om også å ha ensartet merking av postkasser i oppgangene. Nå begynner det å bli mange forskjellige varianter av merking (papirlapper, Post-it lapper etc) Dette ser rotete ut i et ellers ryddig og ordentlig sameie. Posten kan produsere nye standard skilt. Eventuelt står det også beskrevet hvor nye skilt kan bestilles fra på innsiden i postkassene. Dette bekostes av den enkelte.

**Sommerfest**. Det har vært henvendelser om det skal gjennomføres sommerfest i år. (Dato ble bestemt på beboermøte i april, samt info fra styret nr 2).

Vi gjentar at sameiets sommerfest arrangeres 16. august mellom Tun B og C. Oppstart kl 1800. Opplegg som i de senere årene.

Det blir hengt opp påmeldingslister i oppgangene og garasjene. Vi ønsker - og håper på - stor oppslutning også i år.

Frist for påmelding fredag 9. august.

Vi ønsker dere alle sammen riktig gode sommerdager!

